Hvad er faldsand?
Faldsand er et certificeret grusprodukt, af små runde sten. Certificeret faldsand er godkendt til legepladser, hvor det typisk anvendes, for at beskytte børn mod faldskader. Udlagt i f.eks. 40 cm tykkelse, kan det modsvare en faldhøjde på 3 m. Produktet testes efter HIC metoden, som står for hovedfaldsskader. Det vil sige at falder et barn med hovedet først fra et 3 meter højt klatretårn, skal faldsandets stødabsorbering sørge for, at der ikke opstår kraniebrud.